Malans GR

Malans estas komunumo de la komunumaro Maienfeld kaj la distrikto Landquart en Kantono Grizono, Svislando. Ĝi havis 2217 loĝantojn je la 31-a de decembro 2009, kiu nombro kreskis modeste ĝis la 31-a de decembro 2010 al 2222.

 Geografio 
Malans situas norde de la rivero Landquart, kiu formas ĝian sudan limon, sur flotaĵkeglo de la rivereto Mülbach ĉe la orienta flanko de la Koira Rejnvalo.

 Najbaraj komunumoj 
La komunumo Malans limas en nordo al Jenins, en nordoriento al Seewis en Prättigau, en sudoriento al Valzeina, en sudo al Igis, kaj en okcidento al Maienfeld. La teritorio de la komunumo etendiĝas sur areo de 11,40 km², de kiuj 4,2 km² estas kovritaj de arbaro, 1,6 km² estas paŝtejoj, 3,75 km²herbejoj kaj agroj, 0,96 km² vitejoj kaj 0,11 km² akvejoj.
Fonto: Ciferoj pri la komunumo en la oficiala retejo 

 Trafiko 
La setlejoj de Malans situas flanke de la gravaj trafikvojoj, tamen ĝi bone atingeblas. La kantonaj ĉervojoj nr-0 3/13 kaj 28 tuŝas la komunuman teritorion en sudokcidento. Kaj tuj okcidente de la komunumlimo ankaŭ situas alveturejo al la svisa aŭtovojo A13. La komunumo disponas pri haltejo ĉe la trajnlinio de la Retia Fervojo de Davos al Landquart.

 Historio 
La unua dokumenta mencio de Malans datiĝas el la jaro 840 kiel villa Mellanze. Malans apartenis dum mezepoko al la Burgo Wynegg. Dum malfrua mezepoko Jenins formis kune kun Jenins malaltan tribunalon de la Senjorujo Maienfeld. Ek de 1437 Malans membris en la Dektribunala Federacio. En la jaro 1536 la Tri Federacioj akiris la rajtojn pri Malans. En la jaro 1798 la civitanoj Malans postulis kiel unua grizona civitanaro la aliĝon al la Helveta Respubliko. En tiu jaro aperadis en Malans du porhelvetaj gazetoj, nome Der Rhät. Staatsbothe kaj Der Merkur Hohen-Rhätiens. Per la Mediacia Akto en la jaro 1803 Malans fariĝis memstara komunumo de la Alta Tribunalo Maienfed, el kiu fariĝis en 1851 la distrikto Suba Landquart kaj en la jaro 2000 la Komunumaro Maienfeld de la distrikto Landquart.
Fonto: Adolf Collenberg: Malans en Historia Leksikono de Svislando (2008-08-14)

 Vidu ankaŭ 
 Aliaj signifoj de Malans
 Malans GR (stacidomo)

 Notoj kaj referencoj 


 Eksteraj ligiloj 

 Oficiala retejo de la komunumo Malans